شه‌فه‌ق نيوز/ سه‌رچه‌وه‌يل ئسرائيلى باس له‌وه‌ كردن شاروچكه‌ى ئه‌لبوكه‌مال له‌ خوه‌رهه‌ڵات سورياو له‌نزيك مه‌رزه‌يل عراق، ئاڵشت بوي ئه‌را بنگه‌يگ سه‌ربازێ ئه‌را ئيران و هه‌ر له‌وه‌ر ئه‌وه‌يش ئه‌مريكاو ئسرائيل وه‌ وه‌رده‌وام چاوديرێى ئه‌كه‌ن.
ئه‌و سه‌رچه‌وه‌يله‌ وتن: ئيران باره‌گا له‌ ئه‌لبوكه‌مال دامه‌زرانگه‌ ئه‌را په‌لامارداين هيزه‌يل ئه‌مريكى ك بڵاو بوينه‌سه‌و له‌ خوه‌رهه‌ڵات سوريا، بيجگه‌ په‌لامارداين ئامانجه‌يل تر له‌ناو ئسرائيل جوور به‌شيگ له‌ جوواودانه‌وه‌ى ئيران له‌بان سزايه‌يل ئه‌مريكى له‌بان هه‌نارده‌يل نه‌فتى ئه‌را ده‌يشت وڵات.
يه‌يش له‌وه‌ختيگه‌ ئيران له‌ ئه‌لبوكه‌مال هيزه‌يليگ له‌ حزبوڵڵالا لوبنانى و حزبوڵڵاى عراقى و نو‌جه‌با و " فاتميه‌يل" ئه‌فغان و " زه‌ينه‌بيه‌يل " پاكستانى بڵاوه‌ كردگه‌.
